钦定古今图书集成/明伦汇编/交谊典/第074卷 > 《留别金陵诸公》前人
## 钦定古今图书集成/明伦汇编/交谊典/第074卷 > 《留别金陵诸公》前人

海水昔飞动，三龙纷战争。锺山危波澜，倾侧骇奔鲸。
黄旗一扫荡，割壤开吴京。六代更霸王，遗迹见都城。
至今秦淮间，礼乐秀群英。地扇邹鲁学，诗腾颜谢名。
五月金陵西，祖余白下亭。欲寻庐峰顶，先绕汉水行。
香炉紫烟灭，瀑布落太清。若攀星辰去，挥手缅含情。